Liviu Dragnea nu mai are Covid. Fostul lider PSD încă are probleme de sănătate.
Codrin Ştefănescu a anunţat că Liviu Dragnea a scăpat de Covid-19. Cu toate acestea, fostul lider PSD are în continuare probleme de sănătate, potrivit spuselor lui Ştefănescu. "E supus în continuare unui șir lung de abuzuri și nedreptăți, dar va rezista până la capăt".
Fostul secretar general al PSD, Codrin Ștefănescu, a anunțat vineri seara că Liviu Dragnea s-a vindecat de Covid, dar are dureri mari la coloană. Acesta susține că fostul lider social-democrat este supus în continuare "unui lung șir de abuzuri și nedreptăți".Codrin Ștefănescu susține că a fost în vizită la Liviu Dragnea joi, 31 decembrie."Ieri am fost în vizitā la Liviu. Starea sa de sănătate nu s-a ameliorat. A scāpat de Covid, dar are dureri mari la coloanā. L-au transferat acum la spitalul penitenciarului Rahova, au renunțat la ideea de a-l muta forțat în alt județ. Voi și presa ați avut un rol hotărâtor în acest sens. E supus în continuare unui șir lung de abuzuri și nedreptăți, dar va rezista până la capăt", a scris vineri seara Codrin Ștefănescu pe Facebook.Fostul secretar general al PSD a anunțat în 13 decembrie că Liviu Dragnra a fost confirmat cu Covid-19 și a fost transferat la Penitenciarul-Spital București-Jilava."A fost dus la Spitalul Jilava, unde este plin de Covid, a fost pus în cameră cu mai mulți bolnavi. (…) Vreau să îl văd acasă, în viață", a spus atunci Ștefănescu, pentru MEDIAFAX.Fostul lider al PSD Liviu Dragnea a fost condamnat, în 27 mai 2019, la 3 ani şi 6 luni de închisoare cu executare, în dosarul angajărilor fictive de la Direcţia de Protecţie a Copilului Teleorman.